יעל שטרנהל

יעל שְׁטֶרְנְהֶל (נולדה ב-14 ביוני 1976) היא פרופסור חבר וראש התוכנית ללימודים אמריקניים באוניברסיטת תל אביב. חברת האקדמיה הצעירה הישראלית. שטרנהל נולדה וגדלה בירושלים. היא בתם של פרופ' זאב שטרנהל, חתן פרס ישראל לחקר מדע המדינה, וזיוה שטרנהל, מרצה לאדריכלות ב"בצלאל" ומבקרת. את שירותה הצבאי עשתה בשנים 1994–1996 בגלי צה"ל ככתבת לענייני משטרה בירושלים. בין האירועים הבולטים שסיקרה ככתבת: רצח רבין, גל הפיגועים של 1996 ומהומות מנהרת הכותל. לאחר שחרורה מצה"ל, החלה להגיש את התוכנית "בוקר טוב ישראל" בערוץ הראשון (בשנים 1997–1999), ואז הצטרפה ל"דסק הבחירות" של הערוץ, לקראת בחירות 1999. בשנים 1999–2002, הגישה את תוכנית הראיונות "שבע וחצי". בשלהי 2011 הגישה חלק מסדרת התוכניות "ינשופים מתחלפים" בערוץ 8. בשנת 2001, הגישה שטרנהל את משדר הבחירות המרכזי לכנסת החמש עשרה, לצד חיים יבין, בערוץ הראשון. בשנים 1998–2001 למדה שטרנהל לתואר ראשון בתוכנית המצטיינים של בית הספר להיסטוריה באוניברסיטה העברית בירושלים. בשנים 2002–2008 עבדה על דוקטורט באוניברסיטת פרינסטון שבניו ג'רזי. נושא העבודה היה: "חוויית התנועה במרחב במלחמת האזרחים האמריקאית" והיא כתבה אותו בהדרכתו של פרופסור ג'יימס מקפרסון (אנ'). עשתה עבודת בתר-דוקטורט באוניברסיטת תל אביב במימון יד הנדיב בשנים 2008–2009. בשנת 2010 עשתה עבודת בתר-דוקטורט באוניברסיטה העברית. באוקטובר 2011 התמנתה למרצה להיסטוריה ולימודים אמריקאיים באוניברסיטת תל אביב, על בסיס מלגת אלון. שטרנהל מתמחה בהיסטוריה של דרום ארצות הברית במאה התשע עשרה ובהיסטוריה של חברות במלחמה. עבודת הדוקטורט שלה עוסקת בחוויית התנועה במרחב בדרום בתקופת מלחמת האזרחים. הדוקטורט בוחן את משמעותה של תנועת בני אדם בתהליכים המרכזיים שהתחוללו בדרום במהלך המלחמה, כגון עלית הלאומיות הדרומית, התפתחות תרבות מלחמה, והמהפכה החברתית שהביאה לשחרור ארבעה מיליון עבדים. עבודת הדוקטורט שלה פורסמה באפריל 2012 כספר בהוצאת הספרים של אוניברסיטת הרווארד (Routes of War: The World of Movement in the Confederate South ‏ (Harvard, 2012). שטרנהל חברה בוועד המנהל של הקרן החדשה לישראל. שטרנהל נשואה לפרופ' ישי רוזן-צבי ולהם שתי בנות משותפות. מתגוררת בשכונת רמת אביב בתל אביב. War on Record: The Archive and the Making of Civil War History, 1861-1901 (Under contract, Yale University Press) Routes of War: The World of Movement in the Confederate South (Cambridge, Mass: Harvard University Press, 2012) ד"ר יעל שטרנהל באוניברסיטת תל אביב קובי מידן, ‏"אנשים בלילה" עם יעל שטרנהל, באתר iCast‏, 28 במאי 2012 "זהו יום שלא יחזור על עצמו", באתר nana10‏, 5 בנובמבר 2008 עידן חגואל, עכבר העיר אונליין, למה אנחנו כבר לא מעניינים את אמריקה?, באתר הארץ, 2 בנובמבר 2012 קובי מידן, ריאיון עם יעל שטרנהל, חוצה ישראל (תוכנית טלוויזיה), נובמבר 2014 מאמרים פרי עטה: "האוטוביוגרפיה": ארץ נפלאה ללבנים, באתר הארץ, 12 ביוני 2012 יעל שטרנהל, אובמה: מנהיג מוכה וחסר אונים, באתר הארץ, 22 בספטמבר 2011 תורה של התקשורת להילחם, באתר הארץ, 21 בנובמבר 2011 "אובמה: מילדות עד נשיאות" מאת דייוויד רמניק, תפס אמריקה, באתר הארץ, 2 במרץ 2011 ארצות הברית: מאוכזבים מאשליית השוויון, מבקשים השחורים לחזור דרומה, באתר הארץ, 30 במרץ 2010 אוטוביוגרפיה של שפחה, סבלן הייחודי של נשים משועבדות, באתר הארץ, 25 בנובמבר 2009 נשמתם של השחורים, ויליאם אדוארד בוגהרד דו בויז, באתר הארץ, 21 בינואר 2009 שנה בבית הלבן: כן, ברק אובמה יכול והוא גם מצליח, באתר הארץ, 15 בינואר 2010 הבחירות הקרובות לקונגרס מצביעות על עליית פוליטיקת השוליים, באתר הארץ, 29 באוקטובר 2010 רפורמת הבריאות בארצות הברית, אובמה משנה את פני אמריקה, באתר הארץ, 25 בדצמבר 2009 מלינקולן עד אובמה, באתר הארץ, 20 בינואר 2009 פרשנות: בחירת ברק אובמה אינה מבשרת את סוף דיכוי השחורים באמריקה, באתר הארץ, 6 בנובמבר 2008 Yael Sternhell, Communicating War: The Culture of Information in Richmond during the American Civil War, Past & Present, 2009 202(1):175-205 Yael A. Sternhell, Routes of War: The World of Movement in the Confederate South, Harvard University Press, April 2012. חברי הוועד המנהל, באתר הקרן החדשה לישראל